Sauna

Sauna (finlandieraz sauna) oso tenperatura altuan hartzen den lurrin-bainua da eta, zentzu zabalean, bainu hauek hartzeko egokitutako gela edo etxea. Hezetasunaren arabera, hezea edo lehorra izan daiteke. Sauna hezeak gehienez 70 °C eta hezetasun handia du, eta turkiar bainu du izena. Lehorrak, berriz, 80º eta 90°C arteko tenperatura du eta hezetasun maila txikiagoa, %30-60 artean. Azken honi "finlandiar sauna" edo "sauna" bakarrik deitzen zaio.

Sauna gorputzerako onuragarria da, izerdia botatzeak toxinak kanporatzen dituelako eta odol-zirkulazioa bizkortzen duelako.

Euskal Herrian sauna elektrikoak aspalditik daude; baina su-egurraz berotzen diren saunak ugaritzen ari dira etxe partikularretan, atseginagoak direlako. 2015ean Euskal Herriko Saunazaleen "Bero-bero" elkartea sortu zen, sauna finlandiarraren kultura zabaltzeko asmoz, eta 2016an mundu mailako federazioko kide izendatu zuten. Estaturik gabeko herrialde bateko lehen ordezkaria da nazioarteko federazioan.

Erreferentziak

Kanpo estekak 
 Saunari buruzko elkarrizketa Euskadi Irratiko Amarauna saioan (2016/10/29)
 Saunaren Nazioarteko Federazioa (ingelesez)

Finlandiako kultura
Osasun-zainketa
Gelak
Bainua
Finlandierazko hitzak eta esaldiak